Document ID: 32000R0341

32000R0341
L 043/19
SLUŽBENI LIST EUROPSKE UNIJE
15.02.2000.
UREDBA KOMISIJE (EZ) br. 341/2000
od 15. veljače 2000.
o utvrđivanju deviznog tečaja koji vrijedi za neke izravne potpore i mjere strukturne ili okolišne naravi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 2799/98 od 15. prosinca 1998. o uspostavi agromonetarnih mjera za euro (1),
uzimajući u obzir Uredbu Komisije (EZ) br. 1410/1999 od 29. lipnja 1999. o izmjenama Uredbe (EZ) br. 2808/98 o utvrđivanju detaljnih pravila za primjenu agromonetarnog sustava za euro u poljoprivredi (2), a posebno njezin članak 2.,
budući da:
(1)
Prema članku 42. Uredbe Komisije (EZ) br. 2342/1999 od 28. listopada 1999. (3) o utvrđivanju detaljnih pravila za primjenu Uredbe Vijeća (EZ) br. 1254/1999 o zajedničkoj organizaciji tržišta govedine i teletine s obzirom na programe premija (4), datum podnošenja zahtjeva predstavlja operativni događaj za određivanje godine kojoj su dodijeljene životinje obuhvaćene programima premija u sektoru govedine i teletine. Prema članku 43. Uredbe, konverzija u nacionalnu valutu iznosa premije i plaćanja poljoprivredniku za smanjenje količine stoke po hektaru se provodi u skladu s prosjekom deviznih tečajeva, prema pro rata temporis izračunu, koji su vrijedili u mjesecu prosincu koji je prethodio godini dodjele.
(2)
Prema članku 4. stavku 2. Uredbe Komisije (EZ) br. 2808/98 od 22. prosinca 1998. o utvrđivanju detaljnih pravila za primjenu agromonetarnog sustava za euro u poljoprivredi (5) kako je zadnje izmijenjena Uredbom (EZ) br. 1410/1999, operativni događaj za devizni tečaj u slučaju iznosa strukturne ili okolišne naravi je 1. siječnja godine tijekom koje je donijeta odluka o dodjeli potpore. Prema članku 4. stavku 3. te Uredbe, tečaj koji se koristi je prosjek deviznih tečajeva koji vrijede u mjesecu koji prethodi operativnom događaju, prema pro rata temporis izračunu.
(3)
Prema članku 12. Uredbe Komisije (EZ) br. 293/98 od 4. veljače 1998. o određivanju operativnih događaja koji vrijede za proizvode u sektoru voća i povrća, prerađene proizvode od voća i povrća i djelomično za žive biljke i proizvode cvjećarstva i neke proizvode navedene u Prilogu I. Ugovoru i stavljanju izvan snage Uredbe (EEZ) br. 1445/93 (6), kako je zadnje izmijenjena Uredbom (EZ) br. 1410/1999, stopa konverzije koja se mora godišnje primijeniti za konverziju u nacionalnu valutu maksimalne potpore po hektaru za poboljšanje kakvoće i plasman orašastih plodova i rogača utvrđena u članku 2. Uredbe Vijeća (EEZ) br. 790/89 (7), kako je zadnje izmijenjena Uredbom Komisije (EEZ) br. 1825/97 (8), je prosjek tečajeva koji su vrijedili u mjesecu prije 1. siječnja godišnjeg referentnog razdoblja u smislu članka 19. Uredbe Komisije (EEZ) br. 2159/89 (9), kako je zadnje izmijenjena Uredbom (EZ) br. 1363/95 (10), prema pro rata temporis izračunu.
(4)
Prema članku 6. stavku 2. Uredbe Komisije (EEZ) br. 2700/93 od 30. rujna 1993. o detaljnim pravilima primjene premije u korist proizvođača ovčetine i kozetine (11), kako je zadnje izmijenjena Uredbom (EZ) br. 1410/1999, stopa konverzije koja se primjenjuje na iznos ostatka premije u sektoru ovčetine je prosjek deviznih tečajeva koji vrijede u mjesecu prije zadnjeg dana godine stavljanja na tržište u odnosu na koju je odobrena premija, prema pro rata temporis izračunu.
(5)
Prema članku 6. stavku 1. Uredbe (EEZ) br. 2700/93, stopa konverzije koja vrijedi za iznos predujma u sektoru ovčetine je prosjek deviznih tečajeva koji vrijede u mjesecu prije prvog dana godine stavljanja na tržište u odnosu na koju se odobrava premija, prema pro rata temporis izračunu,
DONIJELA JE OVU UREDBU:
Članak 1.
1. Stopa konverzije koja se primjenjuje na:
-
iznose premija u sektoru govedine i teletine iz Uredbe (EZ) br. 1254/1999,
-
najveću potporu po hektaru za poboljšanje stavljanja na tržište u sektoru orašastog voća i rogača utvrđenu u članku 2. Uredbe (EEZ) br. 790/89 i
-
iznose strukturne ili okolišne naravi iz članka 5. Uredbe (EZ) br. 2799/98,
utvrđena je u Prilogu I.
2. Stopa konverzije koja se primjenjuje na iznos salda i premije iz članka 5. stavka 6. četvrtog podstavka Uredbe Vijeća (EZ) br. 2467/98 (12) i na iznos odbitka iz članka 4. Uredbe Vijeća (EEZ) br. 3493/90 (13) utvrđena je u Prilogu II.
3. Stopa konverzije koja se primjenjuje na iznos predujma iz članka 5. stavka 6. drugog podstavka Uredbe (EZ) br. 2467/98 i na iznos odbitka iz članka 4. Uredbe (EEZ) br. 3493/90 utvrđena je u Prilogu III.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. veljače 2000.

Labels: 20
2
19
6